CELEX: 32007D0510
Language: hu
Date: 2007-07-17 00:00:00
Title: 2007/510/EK: A Bizottság határozata ( 2007. július 17. ) a hasított sertések franciaországi osztályozási módszereinek engedélyezéséről szóló 2006/784/EK határozat módosításáról (az értesítés a C(2007) 3419. számú dokumentummal történt)

19.7.2007   
            
            
               HU
            
            
               Az Európai Unió Hivatalos Lapja
            
            
               L 187/47
            
         
      A BIZOTTSÁG HATÁROZATA
   
   (2007. július 17.)
   a hasított sertések franciaországi osztályozási módszereinek engedélyezéséről szóló 2006/784/EK határozat módosításáról
   (az értesítés a C(2007) 3419. számú dokumentummal történt)
   (Csak a francia nyelvű szöveg hiteles)
   (2007/510/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikke (2) bekezdésére,
   mivel:
   
               (1)
            
            
               A 2006/784/EK bizottsági határozat (2) Franciaországban három hasítottsertés-osztályozási rendszer engedélyezését írja elő.
            
         
               (2)
            
            
               Franciaország kormánya további két hasítottsertés-osztályozási módszer engedélyezését kérelmezte a Bizottságnál, és a hasított sertések közösségi osztályozási rendszerének alkalmazására vonatkozó részletes szabályok megállapításáról szóló, 1985. október 24-i 2967/85/EGK bizottsági rendelet (3) 3. cikkének (3) bekezdésében előírt jegyzék második részének benyújtásával ismertette a boncolásos vizsgálat eredményeit.
            
         
               (3)
            
            
               E kérelem értékelése azt mutatja, hogy teljesülnek a szóban forgó osztályozási módszerek engedélyezéséhez szükséges feltételek.
            
         
               (4)
            
            
               Az ebben a határozatban előírt intézkedések összhangban vannak a Sertéshúspiaci Irányítóbizottság véleményével,
            
         ELFOGADTA EZT A HATÁROZATOT:
   1. cikk
   A 2006/784/EK határozat 1. cikkének első bekezdése az alábbi d) és e) ponttal egészül ki:
   
               „d)
            
            
               az »Autofom« nevű műszer és a hozzá kapcsolódó értékelési eljárások, amelyeket a melléklet 4. része fejt ki részletesen;
            
         
               e)
            
            
               az »UltraFom 300« nevű műszer és a hozzá kapcsolódó értékelési eljárások, amelyeket a melléklet 5. része fejt ki részletesen.”
            
         2. cikk
   Ennek a határozatnak a Francia Köztársaság a címzettje.
   
      Kelt Brüsszelben, 2007. július 17-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 301., 1984.11.20., 1. o. A legutóbb a 3513/93/EK rendelettel (HL L 320., 1993.12.22., 5. o.) módosított rendelet.
   
      (2)  HL L 318., 2006.11.17., 27. o.
   
      (3)  HL L 285., 1985.10.25., 39. o. A legutóbb az 1197/2006/EK rendelettel (HL L 217., 2006.8.8., 6. o.) módosított rendelet.
   
      MELLÉKLET
      A 2006/784/EK határozat melléklete a következő 4. és 5. résszel egészül ki:
      
         „4.   RÉSZ
         AUTOFOM
         
                     1.
                  
                  
                     A hasított sertések osztályozása az »Autofom« nevű műszer segítségével történik.
                  
               
                     2.
                  
                  
                     A műszer tizenhat, 2 MHz-en működő ultrahangos szinttávadóval (SFK Technology, K2KG) van felszerelve, a szinttávadók közötti mérési távolság 25 milliméter.
                     Az ultrahangos adatok magukban foglalják a hátszalonna és az izom vastagságának mérési adatait.
                     A mért értékeket a műszer központi egysége átváltja a színhústartalom százalékos becsült értékére.
                  
               
                     3.
                  
                  
                     A hasított test színhústartalmának meghatározása 23 mérési pont alapján, a következő képlet alkalmazásával történik:
                     
                                 
                                    Ŷ
                                 
                              
                              
                                 =
                              
                              
                                 
                                    69,4808 – 0,09178*X0 – 0,08778*X7 – 0,02047*X9 – 0,06525*X19 – 0,03135*X21 – 0,01352*X26 – 0,01257*X29 + 0,00660*X31 + 0,00726*X36 – 0,11207*X48 – 0,31733*X60 – 0,12530*X64 – 0,03016*X83 – 0,28903*X88 – 0,15229*X91 – 0,03713*X92 + 0,09666*X100 – 0,08611*X101 + 0,01797*X113 + 0,03736*X115 + 0,03356*X116 + 0,01313*X121 + 0,01547*X123
                                 
                              
                           ahol:
                     
                                 Ŷ
                              
                              
                                 =
                              
                              
                                 a hasított test becsült színhústartalma százalékban kifejezve,
                              
                           X0, X7 … X123 változók pedig az Autofom mérési értékeit jelölik.
                  
               
                     4.
                  
                  
                     A mérési pontok és a statisztikai módszer leírása a francia jegyzőkönyv azon II. részében található, amelyet a 2967/85/EGK rendelet 3. cikkének (3) bekezdésével összhangban benyújtottak a Bizottsághoz.
                     A képlet a 45–125 kg tömegű hasított testek esetében érvényes.
                  
               5.   RÉSZ
         ULTRAFOM 300
         
                     1.
                  
                  
                     A hasított sertések osztályozása az »UltraFom 300« nevű műszer segítségével történik.
                  
               
                     2.
                  
                  
                     A műszer egy 3,5 MHz-en működő, 5 cm hosszúságú ultrahangos mérőszondával (SFK Technology 3,5 64LA) van felszerelve, amely 64 ultrahangos szinttávadót tartalmaz. Az ultrahangjelet egy mikroprocesszor digitalizálja, tárolja és elemzi.
                     A mért értékeket maga az UltraFom váltja át a színhústartalom százalékos becsült értékére.
                  
               
                     3.
                  
                  
                     A hasított test színhústartalmának meghatározása a következő képlet alkalmazásával történik:
                     
                        Ŷ = 66,49 – 0,891 G + 0,104 M
                     
                     ahol:
                     
                                 Ŷ
                              
                              
                                 =
                              
                              
                                 a hasított test becsült színhústartalma százalékban kifejezve,
                              
                           
                                 G
                              
                              
                                 =
                              
                              
                                 a második és harmadik utolsó borda közötti szalonnavastagság (a bőrkével együtt), 7 cm-re a hasított test hátsó középvonalától, a szalonnabőrre merőlegesen mérve (milliméterben).
                              
                           
                                 M
                              
                              
                                 =
                              
                              
                                 a második és harmadik utolsó borda közötti izomvastagság, 7 cm-re a hasított test hátsó középvonalától, a szalonnabőrre merőlegesen mérve (milliméterben).
                              
                           A képlet a 45–125 kg tömegű hasított testek esetében érvényes.”